Hilda Baci

**Hilda Effiong Bassey banaŋ boɔla Hilda Baci:** e la neɛ ba naŋ dɔge 20 Setɔmbare,1995 yuoni poɔ. A pɔgelee ŋa yi la Nigeria. O e la bkndimaalaa neŋkpoŋ kaŋa kyɛ naŋ e sinii maala ane o naŋ taa Guinesse donɛɛ kyakya ane o naŋ maala bondirii a kɔɔre (cook-athon) te ta haware lezaɛ anaare ne pie ne ata ane mitiri pie ne ata (93). A yi May 2023 yuoni poɔ, ŋaa la ka o darɛkɔd ŋa da ba kɔɔre kyɛ ka Irish dɔɔ kaŋa Alan Fisher zo pare o Records ne haware kɔɔ ne pie ne awae ne mitiri lezare ayi ne pie ne ayɔpoi. A yi 2021 yuoni poɔ, Hilda Baci da di la kyakya kaŋa ba naŋ boɔla (jollof faceoff competion).

## Nyɔvore Piiluu ne Toma
Hilda Effiong Bassey dɔgebo bebiri la 20 Setɔmbare 1995 yuoni poɔ. O yi la Nsit Ublum Lokaale govenɛnte naŋ be Akwa Ibom state. O nyɛ la ne o degree sosiology yi Madonna Yuniveniti, Okija, Anambra State. Ona da la neɛ naŋ are ko Dine on Budget tiivi yel-nyɛraa kaŋa ba baŋ kyilluu maŋ wuli Pop Central tiivi zu.

Basi tu  la bondirii maaloo sobiri kaŋa yelnyɔgeraa kaŋa, a o tuubu ŋa faŋa nyaabo zie da yi la o ma meŋ naŋ e bondimaala zukaraa.

## Sinii mine poɔ o naŋ be

## Guinnese Donnɛɛ Records
Maakye 2023 yuoni poɔ, Baci tere la duoro ka o na boɔra la ka o tu tuubu ka a wuli ka ona naŋ la neɛ naŋ maale bondirii  kɔɔre gaŋ donnɛɛ neɛzaa. Neɛ naŋ da taa a eɛkɔɔde koroŋ la nba Lata Tondon toɔre naŋ kɔɔre aŋa haware lezaɛ anaare ne ayɔpoi ne mitiri lezaɛ ayi ne anuu a 2019 yuoni poɔ.

A yi 11th May 2023 yuoni poɔ, o da piili la a o bindimaale kɔɔroo kyakya gbɛ-degere. O da ŋmaa la a records koroŋ daana May 15th, 2023 yuoni poɔ. A da e la Yendaare bebiri wagre naŋ are gbelime 7:45 am. O da nyɛ la haware lezaɛ anaare ne ayɔpoi ne mitiri lezaɛ ayi ne pie do gaa neɛ naŋ da taa a records a 2019 yuoni poɔ. Yidaare May 16th, 2023 yuoni poɔ, Guinesse Donnɛɛ records yelyaga vo-araa tere la yelyaga ba saseɛ entɛnɛte poɔ a yeli: te baŋ la a records gbɛ-degere azuiŋ te kaara  nimitɔɔre ka te nyɛ yelmeeloŋ yi te noba naŋ kaara a vuo sɛre ka te na toɔŋ vɛŋ ka donnɛɛ zaa baŋ ka  a eɛɛ lɛ.

Sɛre ka o na sɛɛti records kyaare ne bondirii maale kɔɔroŋ, Hilda boɔbo zaa da la ka o maale bondirii a ta haware 96 kyɛ da leɛ leɛre o hakela haware 100 a bondirii maaloo kyakya poɔ. Nenzuri naŋ gaa Hilda nyaabo la a Lagos state Governor, Babaɛide Olusola Sanwo-olu; faara dɔɔ, Bolaɛi Idowa, Nigeria yiele ŋmɛ karaa kaŋa Tiwa Savage, Tim Godfrey ne Ice Prince. A Nigeria Yidaandɔɔ korɔ po-tuuro nba Yemi Osinbajo meŋ da wa la be ka o teɛ Hilda a bondirii maale kɔɔre kyakya poɔ. Hilda da la nyɛ noba yaga a Nigeria poɔ naŋ bo o la gaa na te de ba sommo ko o kyɛ ka ba mine meŋ be entɛnɛte poɔ erɛ ka o yuori do saa.

A yɛlɛ leɛkaabo ne a sage deebo, a Guinesse Donnɛɛ records yeli ka Hilda e la neɛ naŋ leɛ de weɛŋ kyaare bondimaale kɔɔre gyoŋgyoŋ ne wagre ka o e haware 93 ne mitiri 11. Nyɔgevenebare 15th, 2023 yuoni poɔ, Hilda zu da ba noma ka nba Alan Fisher (irish chef) faa o naaloŋ na kyɛ leɛ e neɛ naŋ di a Guinesse Donnɛɛ records a yi o naŋ maale diibu haware 119 ne mitiri lezaɛ ayi ne pie. O zo pare la Hilda deni na ne haware 24. Fisher la maale zo pare la neɛ kaŋa records ane o naŋ sɛ boma gɛrɛ haware 47 ane mitiri 21.

Hilda da puori la Fisher ne o zunoɔ kyɛ yeli ka o eŋɛ maa la yaga ne o naŋ zo gaŋ o records.

## Kyɔɔtare ne Yo-iri

## Sommo Yizie